VS001525
Datum: 1998-10-12T02:00:00.000+02:00
datum_sodbe_i_stopnje: 2003-10-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: zelo lahki primeri
odskodnina: 790.000,00 SIT
opombe: II Ips 665/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Delavec.

## Škodni dogodek

Poškodovan na delovnem mestu, ko mu je, pri razkladanji tovornjaka, snop železa, ki je zanihal, stisnil levo nogo ob stranico tovornjaka.

## Poškodba

Udarnina leve goleni, izliv krvi med kost in pokostnico ter raztrganje mišice in posledično krvavitev.

## Telesne bolečine

450.000,00 SIT Takoj po udarcu je začutil močno bolečino, ki je nato popustila in bila v blažji obliki izražena kake tri dni. Nato so nastopile srednje hude bolečine, ki so trajale kakih 8 dni. Do končanega zdravljenja, to je tri tedne, pa so bile prisotne še lahke bolečine. V bodoče bolečin ne bo trpel.

#### Ambulantno zdravljenje

Prestal je dva manjša kirurška posega v lokalni anasteziji. Opravil je več pregledov in prevezovanj pri izbranem zdravniku (5x) ter v kirurški ambulanti (3x).

#### Rehabilitacija

Opravljal je fizioterapijo (7x).

#### Nevšečnosti med zdravljenjem

Ker se hematom, ki je bil večji, ni resorbiral, je nekaj dni po udarcu prišlo do bolečega vnetja. Nastopile so bolečine, zaradi česar je bilo potrebno hematon nujno s kirurškim posegom odpreti in izprazniti. Predpisano mu je bilo 10 dnevno počivanje. V bolniškem staležu je bil mesec in pol.

## Strah

90.000,00 SIT Ob škodnem dogodku je bil pri oškodovancu izražen srednje hud primarni strah, v trajanju kakšne ure. Srednje hud sekundarni strah se je pričel pojavljati, ko se je stanje po 3 do 4 dneh po poškodbi pričelo slabšati. Nato je, še pred in ob pregledih v kirurški ambulanti, trpel sekundarni strah srednje in hujše oblike. Strah lažje oblike pa je bil izražen ob prevezih pri izbranem zdravniku.

## Zmanjšanje življenjske aktivnosti

250.000,00 SIT Poškodba je povzročila trajno zmanjšanje oškodovančevih splošnih življenjskih aktivnosti za 2%, kar se kaže kot zmanjšana fizična vzdržljivost, lažje težave ob utrujenosti noge in spremembah vremena, lažje težave pri hoji navzgor, rahlo zavrta gibljivost v levem skočnem sklepu. Oškodovanec se sedaj hitreje utrudi in mora zato počivati, težje hodi po stopnicah in ima občutek, da noga ni tako stabilna kot je bila prej. Sedaj težje igra nogomet in košarko, kot je to počel pred poškodovanjem.

## Skaženost

Zahtevek za priznanje odškodnine zaradi skaženosti je bil pravnomočno zavrnjen. Čeprav je oškodovanec prizadet zaradi izgleda poškodovane noge, saj ima pod kolenom dve po 2 cm slabo opazni brazgotini, pa izgled njegove noge ne dosega kategorije skaženosti.

---

ZOR člen 200, 203